b'\n_START_ARTICLE_\nKarsten Troyke\n_START_SECTION_\n\xc5\xbdivljenjepis\n_START_PARAGRAPH_\nRodil se je v nem\xc5\xa1kem glavnem mestu, njegov o\xc4\x8de je bil jud. Kot mlad je delal kot vrtnar ter s kognitivno oviranimi otroki. \xc5\xa0tudiral je petje ter dramatiko in govor. Kmalu po svojem dvajsetem letu je za\xc4\x8del aktivno nastopati, predvsem z interpretacijo pesmi v jidi\xc5\xa1u in \xc5\xa1ansone, leta 1990 pa si je s tem za\xc4\x8del s tem ukvarjati samostojno poklicno. S svojim nekoliko hripavim glasom je bil aktiven pri sinhronizacijah, radijskih igrah ter gledali\xc5\xa1kih predstavah._NEWLINE_S pesmi v jidi\xc5\xa1u je koncertiral v veliko dr\xc5\xbeavah, med njimi na Poljskem, Franciji, Norve\xc5\xa1kem, Belgiji, na Danskem in \xc5\xa0vedskem, na Hrva\xc5\xa1kem, v Izraelu, Zdru\xc5\xbeenih dr\xc5\xbeavah Amerike itd. Vodi razli\xc4\x8dne delavnice izvajanja in interpretacije jidi\xc5\xa1a; bil je gostujo\xc4\x8di profesor na Judovskem in\xc5\xa1titutu za glasbo, na \xc5\xa1oli za vzhodne in afri\xc5\xa1ke \xc5\xa1tudije v Londonu, na ameri\xc5\xa1kem Carleton College Northfield (Minnesota) in na poletni \xc5\xa1oli Centra Medem v Parizu.'